ས་པའོ། །སྒྲ་གསལ་བ་ནི་གདངས་གསལ་བར་རང་གཞན་གྱིས་ཐོས་པ་བཟླས་
པའོ། །དེ་ལ་ཡང་གཉིས་ཏེ། བུང་བའི་སྒྲ་ལ་སོགས་པ་འདྲ་བར་སྒྲ་འཇམ་པར་བཟླས་པ་ཞི་
བའི་བཟླས་པ་དང༌། འབྲུག་སྒྲ་ལ་སོགས་པ་དང་འདྲ་བར་སྒྲ་གྲག་པར་བཟླས་པ་ཁྲོ་བོའི་
བཟླས་པའོ། །ཡིད་ཀྱི་བཟླས་པ་ནི། ཡིད་འབའ་ཞིག་གིས་སྔགས་བཟླས་པའོ། །དེ་ཡང་
གཉིས་ཏེ། དམིགས་པ་དང་བཅས་པ་ཐབས་ཀྱིས་བཟླས་པ་དང་། དམིགས་པ་མི་འཛིན་པ་
-151-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
།སྤྲོ་
ཤེས་རབ་ཀྱི་བཟླས་པའོ། །དང་པོ་ནི་གསུམ་སྟེ། བཀོད་པའི་བཟླས་པ་དང་། སྤྲོ་བསྡུའི་
བཟླས་པ་དང༌། འཁོར་བའི་བཟླས་པའོ། །བཀོད་པ་ནི། སྙིང་ཁ་ལ་སོགས་པར་ཡི་གེ་རྣམས་
བཀོད་ནས་སྤྲོ་བསྡུ་ལ་སོགས་པ་མི་བྱེད་པར་དེ་ཙམ་ལ་དམིགས་ནས་བཟླས་པའོ།
བསྡུའི་བཟླས་པ་ནི་འོད་ཟེར་དང་ཐིག་ལེ་དང༌། ཡི་གེ་དང༌། ཕྱག་མཚན་དང༌། ལྷ་སྐུ་ལ་སོགས་
པ་སྤྲོས་ནས་སེམས་སྦྱང་བ་དང་། ལྷར་བྱེད་པ་དང་། འཕགས་པ་རྣམས་མཆོད་པ་ལ་སོགས་
པ་བྱས་ནས་སླར་བསྡུ་བའོ། །འཁོར་བའི་བཟླས་པ་ལ་ཡང་གཉིས་ཏེ། འཁོར་ལོ་ལྟ་བུ་ཟླུམ་
པར་འཁོར་བ་དང༌། ཞལ་དང་གསང་གནས་ལ་སོགས་པར་འགལ་མེ་ལྟར་མ་ངེས་པར་འཁོར་
བའོ། །དམིགས་པ་མི་འཛིན་པའི་བཟླས་པ་ནི། འདུས་བྱས་ཀྱི་དམིགས་པ་མི་འཛིན་པ་སྟོང་
པ་ཉིད་ཀྱི་ངང་ནས་བཟླས་པ་དང་། རྣམ་དབྱེའི་དམིགས་པ་མི་འཛིན་པ་བདེན་རྫུན་སོགས་
མཉམ་པ་ཉིད་ཀྱི་ངང་ནས་བཟླས་པ་དང༌། གང་གི་ཡང་དམིགས་པ་མི་འཛིན་པ་རྣམ་པར་མི་
རྟོག་པའི་ངང་ནས་བཟླས་པའོ། །
བྱ་བའི་སྒོ་ནས་ལྔ་སྟེ། སྐུ་དང་གསུང་དང་ཐུགས་དང་། ཡོན་ཏན་དང་། འཕྲིན་ལས་
བཟླས་པའོ། །དེ་རྣམས་ཀྱང་རིམ་པ་ལྟར་རྣལ་འབྱོར་པས་རང་ཉིད་དམ་གཞན་ཡང་རུང་སྟེ།
སྐུ་དང་གསུང་དང་ཐུགས་རྡོ་རྗེར་བསྐྱེད་ནས་དེའི་རྣམ་པར་རོལ་བར་བྱ་སྟེ། སོ་སོར་རྟོག་པའི་
ཡེ་ཤེས་ཀྱི་མཐའ་ཐམས་ཅད་རྣམ་པར་སྤྱད་དེ། སྐུ་མཚན་དཔེའི་ཡེ་ཤེས་ཀྱི་མཐའ་ཐམས་ཅད་
རྣམ་པར་སྤྱད་དེ། སྐུ་མཚན་དཔེ་ལ་སོགས་པ་སྒྱུ་མ་ལྟ་བུ་དང་། གསུང་ཡི་གེ་ལ་སོགས་པ་
བྲག་ཆ་ལྟ་བུ་དང་། ཐུགས་དྲན་ཤེས་ལ་སོགས་པ་རྨི་ལམ་ལྟ་བུ་དང༌། ཐམས་ཅད་ཀྱང་ནམ་
མཁའ་ལྟ་བུའམ། མཉམ་ཉིད་དམ། རྣམ་པར་མི་རྟོག་པར་གྲོལ་བའི་ངང་ནས་རྡོ་རྗེའི་སྐུ་ལ་
སོགས་པ་དེ་དང་དེའི་སྔགས་བཟླས་པ་ནི། སྐུ་དང་གསུང་དང་ཐུགས་རྡོ་རྗེའི་བཟླས་པ་དང༌།
དེའི་རྗེས་སུ་འགྲོ་བའི་ལྷར་བསྐྱེད་ནས་སྔར་ལྟར་སྤྱད་དེ། སྒྱུ་མ་ལ་སོགས་པར་གྲོལ་བའི་ངང་
-152-

གསུང་ཐོར་བུའི་སྐོར་ལས། དབང་གི་འཁོར་ལོ་སོགས་བཞུགས། ༩༦༽
ནས། དེ་དང་དེའི་སྔགས་བཟླས་པའི་ཆ་ནི། ཡོན་ཏན་གྱི་བཟླས་པའམ། ཡང་ན་དེ་དང་དེའི་
བཟླས་པའི་སྐྱོན་རྣམས་སྤངས་ཞིང་། ཡོན་ཏན་མ་ལུས་པ་ཅི་ནུས་པར་ཉམས་སུ་བླངས་པའི་
བཟླས་པ་ནི། ཡོན་ཏན་གྱི་བཟླས་པ་དང༌། སྤྲོ་བ་དང་བསྡུ་བ་ལ་སོགས་པའི་བྱ་བ་མཛད་ནས།
དེ་ལྟར་བཟླས་པའི་ཆ་ནི་འཕྲིན་ལས་ཀྱི་བཟླས་པའོ། །ངོ་བོའི་སྒོ་ནས་གཉིས་ཏེ། གཡོ་བའི་
བཟླས་པ་དང་། མི་གཡོ་བའི་བཟླས་པའོ། །དེ་ལ་གཡོ་བའི་བཟླས་པ་ནི། ལུས་ངག་གི་
བཟླས་པ་དང༌། སྤྲོ་བསྡུ་དང་འཁོར་བའི་བཟླས་པ་རྣམས་སོ། །མི་གཡོ་བའི་བཟླས་པ་ནི། ལྕེ་
དང་མཆུ་ཡང་མི་གཡོ་བ་ལུས་མི་གཡོ་བ་དང༌། ཡི་གེ་བཀོད་པ་ལས་མི་གཡོ་བ་སྔགས་མི་
གཡོ་བ་དང༌། རླུང་སྲོག་རྩོལ་བསྡམས་ནས་མི་གཡོ་བ་གསུང་མི་གཡོ་བ་དང་། སེམས་རྣམ་
རྟོག་ཐམས་ཅད་བཅད་ནས་མི་གཡོ་བའི་བཟླས་པའོ། །ཡང་ན་གསུམ་སྟེ། ཕྱིའི་བཟླས་པ་དང༌།
ནང་གི་བཟླས་པ་དང༌། ཐུན་མོང་གི་བཟླས་པའོ། །ཕྱི་ནི་ལུས་ངག་གི་བཟླས་པ་ཕལ་ཆེའོ། །
ནང་ནི་ཡིད་ཀྱི་བཟླས་པའོ། །ཐུན་མོང་གི་བཟླས་པ་ནི་དམ་ཚིག་མཆོག་གི་བཟླས་པའོ། །རྣམ་
པའི་སྒོ་ནས་དམ་ཚིག་གི་བཟླས་པ་དང༌། ཡེ་ཤེས་ཀྱི་བཟླས་པའོ། །དང་པོ་ནི་གཉིས་ཏེ། དམ་
ཚིག་གི་ཐུན་མོང་བའི་བཟླས་པ་དང༌། དམ་ཚིག་མཆོག་གི་བཟླས་པའོ། དང་པོ་ནི། ལུས་ངག་
གི་བཟླས་པ་ཕལ་ཆེ་བའོ། །གཉིས་པ་ནི། ངག་དུ་ཟློས་ཀྱང་བདེ་བ་དང་སྟོང་པ་ཉིད་རྟོགས་པ་
ལ་སོགས་པའི་ཡེ་ཤེས་ཀྱི་དེ་ཉིད་ཁྱད་པར་ཅན་གྱིས་ཟིན་པའོ། །དེ་ལ་བདེ་བས་ཟིན་པ་ནི།
རང་གི་སྙིང་ཁའི་ཧཱུཾ་ལྟ་བུའི་ས་བོན་ལ་སྔགས་སྤྲོས་ཏེ། ཞལ་ནས་ཐོན། ཡུམ་གྱི་ཞལ་དུ་ཞུགས།
ཐུགས་ཁའི་ས་བོན་ལ་ཐིམ། སྐུའི་དབྱིབས་བརྒྱུད་གསང་བའི་པད་མ་ནས་ཡབ་ཀྱི་རྡོ་རྗེའི་སྦུ་
གུར་ཞུགས་སྐུའི་དབྱིབས་བརྒྱུད་ཐུགས་ཁའི་ས་བོན་ལ་ཐིམ་སྟེ། དེ་ལྟར་འཁོར་ཞིང་བཟླས་
པའམ། ཡང་ན་སྙིང་ཁའི་ས་བོན་ལས་སྔགས་འཕྲོས། སྐུའི་དབྱིགས་བརྒྱུད་གསང་བའི་རྡོ་རྗེ་
ནས་ཡུམ་གྱི་པད་མར་ཞུགས། སྐུའི་དབྱིབས་བརྒྱུད་ཐུགས་ཁའི་ས་བོན་ལ་ཐིམ། ཞལ་ནས་
-153-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
འཕྲོས་ཡབ་ཀྱི་ཞལ་དུ་ཞུགས་ཐུགས་ཁའི་ས་བོན་ལ་ཐིམས་ནས། དེ་ལྟར་འཁོར་ཞིང་བཟླས་
པར་བྱ་སྟེ། འདི་ལ་ཁ་ཅིག་མདོ་ལིའི་བཟླས་པ་ཞེས་འདོད། མདོ་རྒྱུད་ཀྱི་ཤེས་བྱེད་མ་མཐོང་ངོ༌། །
ཡང་ན་སེམས་པ་སུམ་བརྩེགས་སྒོམ་པ་ཡིན་ན། ཏིང་ངེ་འཛིན་སེམས་དཔའི་ཐིག་ལེ་ནས
སྔགས་ཀྱི་ཕྲེང་བ་འོད་དུ་འབར་བའི་རྣམ་པ་དང་ལྡན་པ་བྱུང་ན། ཡེ་ཤེས་སེམས་པའི་ཞལ་
ནས་ཐོན་ཏེ། གྱེན་དུ་བྱུང་ནས་དམ་ཚིག་སེམས་པའི་ཞལ་ནས་ཐོན། དེ་ནས་ཡུམ་དམ་ཚིག་
སེམས་མའི་ཞལ་དུ་ཞུགས་ཏེ།
ཡུམ་ཡེ་ཤེས་སེམས་མའི་ཞལ་ནས་ཞུགས་ནས་ཏིང་ངེ་འཛིན་
སེམས་མ་ལ་ཐིམ། ཡང་དེ་ལས་བྱུང་ནས་ཡེ་ཤེས་སེམས་མའི་ཐུགས་ཁ་ནས་ཐོན་ནས་དམ་
ཚིག་སེམས་མའི་བྷ་ག་ནས་ཐོན་ཏེ།
རང་དང་ཡུམ་མེ་ཏོག་གི་ཕྲེང་བ་དཀྲིས་པ་ལྟར་བསྒོམ་
པར་བྱའོ། །འདི་ལ་ཁ་ཅིག་ཡེ་ཤེས་བཟླས་པའི་མཚན་ཉིད་དུ་འདོད་མོད་སྒྲུབ་བྱེད་མེད་དོ། །
སྟོང་པ་ལ་སོགས་པས་ཟིན་པ་ནི། སྔགས་ཀྱི་དེ་ཁོ་ན་ཉིད་ནམ་མཁའ་དང་མཉམ་པར་ཤེས་པ་
ལ་སོགས་པའི་སྒོ་ནས་བཟླས་པའོ། །
ཡེ་ཤེས་ཀྱི་བཟླས་པ་ནི་བཞི་སྟེ། རྡོ་རྗེ་བཟླས་པ་དང་། འགོག་པའི་བཟླས་པ་དང༌།
མཉམ་པ་ཉིད་ཀྱི་བཟླས་པ་དང༌། རྣམ་པར་མི་རྟོག་པའི་བཟླས་པའོ། །དང་པོ་ནི། སྙིང་ཁའི་ལྟེ་
བར་ཟླ་བའམ་ཉི་མའམ། ཁ་སྦྱོར་ལ་གནས་པའི་ཧཱུཾ་ངམ། ༀ་གྱིས་ནཱ་ད་ལས་རླུང་ཕྱིར་འབྱུང་བ་
ཧཱུྃཧཱུཾ་གི་རང་བཞིན་དུ་བྱུང་། དེ་ལས་འཁོར་ལོ་ལྔའི་ལྷ་ཚོགས་སྤྲོས་འགྲོ་བའི་དོན་བྱས། ནང་དུ་
འཇུག་པ། ༀ་གྱི་རང་བཞིན་ཕྲེང་བའི་སྐུད་པ་འདྲེན་པའི་ཚུལ་གྱིས་ཞུགས་ནས་ནཱ་ད་ལ་ཐིམ།
གནས་པ་ཨའི་བདག་ཉིད་དུ་སྒོམ། དེ་ལྟར་ཡང་ཡང་བྱའོ། །འགོག་པའི་བཟླས་པ་ནི། ལུས་
གནད་ལེགས་པར་བཅས་ནས། རླུང་སྲོག་རྩོལ་བསྡམས་ཏེ་བུམ་པ་ཅན་བཟུང་ནས། ཡིད་
ཀྱིས་བཀོད་པའམ། འཁོར་བའི་སྤྲོ་བསྡུ་ལ་སོགས་པའི་བཟླས་པ་བྱེད་པའོ། །མཉམ་པ་ཉིད་
ཀྱི་བཟླས་པ་ནི། བདེན་པ་དང་། རྫུན་པ་རོ་སྙོམ་པ་དང་། སྲིད་པ་དང་ཞི་བ་རོ་མཉམ་པ་དང༌།
-154-

གསུང་ཐོར་བུའི་སྐོར་ལས། དབང་གི་འཁོར་ལོ་སོགས་བཞུགས། ༩༦༽
རྣམ་ཤེས་དང་ཡེ་ཤེས་རོ་མཉམ་པ་དང༌། དམ་ཚིག་པ་དང་ཡེ་ཤེས་པ་རོ་མཉམ་པ་དང༌། ལམ་
དང་འབྲས་བུ་རོ་མཉམ་པ་ལ་སོགས་པའི་སྒོ་ནས་གཉིས་ཀྱི་འདུ་ཤེས་ཐམས་ཅད་དོར་ནས་
བཟླས་པའོ། །རྣམ་པར་མི་རྟོག་པའི་བཟླས་པ་ནི། རོ་མཉམ་པའི་འདུ་ཤེས་ཀྱང་ལུང་དང་
རིགས་པ་དང༌། མན་ངག་གི་རྣམ་པར་དཔྱད་དེ་གང་དུ་ཡང་རྣམ་པར་མི་རྟོག་པའི་སྒོ་ནས་
བཟླས་པའོ། །བྱེད་ལས་ཀྱི་སྒོ་ནས་གཉིས་ཏེ། རྣམ་ཤེས་ཀྱི་བཟླས་པ་དང་། ཡེ་ཤེས་ཀྱི་
བཟླས་པའོ། །རྣམ་ཤེས་ཀྱི་བཟླས་པ་ལ་ཞི་བའི་བཟླས་པ་ནི། སྒྲ་ཡིག་རྣམས་གཙོ་བོར་སྙན་
ལ་གནས་པ་ཟླ་འོད་ལྟར་ཁ་དོག་དཀར་པོ། འོད་ཟེར་དྭངས་པ་མུན་པ་ཞི་བ་རེག་བྱ་བསིལ་
བ། ཡི་གེ་ལྕི་བ་གདངས་ཕྲ་བའམ་བར་མའོ། །རྒྱས་པའི་བཟླས་པ་ནི་སྒྲ་ཡིག་རྣམས་གཙོ་
བོར་སྙིང་ཁར་གནས་པའི་ཉི་འོད་ལྟར། ཁ་དོག་དམར་སེར། འོད་ཟེར་རྒྱས་པ། ཡོན་ཏན་
འཕེལ་བ། རེག་བྱ་དྲོ་བ། གདངས་སྦོམ་པའོ། །དབང་གི་བཟླས་པ་ནི། སྒྲ་ཡིག་རྣམས་གཙོ་
བོར་ལྟེ་བར་གནས་པ། ཁ་དོག་དམར་པོ། འོད་ཟེར་འཁྱིལ་བ། ཡོན་ཏན་སྨིན་པ། རེག་བྱ་
འཛིན་པ། ཡི་གེ་ཡང་བ། གདངས་འགྱུར་ཁུགས་མང་བའོ། །དྲག་པོའི་བཟླས་པ་ནི། སྒྲ་ཡིག་
རྣམས་གཙོ་བོར་སྣ་མཆུར་གནས་པ་ཁ་དོག་སྔོ་ནག་ཡོན་ཏན་གཡོ་བ། རེག་བྱ་ཚ་བ། ཡི་གེ་
ཡང་བ། གདངས་དྲག་པོའོ། །ཡེ་ཤེས་ཀྱི་བཟླས་པ་ནི་སྔར་དང་འདྲའོ། །འབྲས་བུའི་སྒོ་ནས་
གཉིས་ཏེ། མཆོག་གི་བཟླས་པ་དང་། ཐུན་མོང་གི་བཟླས་པའོ། །དང་པོ་ནི། དམ་ཚིག་མཆོག་
དང༌། ཡེས་ཤེས་ཀྱི་བཟླས་པ་རྣམས་སོ། །གཉིས་ནི་ཕལ་ཆེར་དམ་ཚིག་གི་ཐུན་མོང་བའི་
བཟླས་པ་ཉིད་དོ། །འོན་ཀྱང་མཆོག་བསྒྲུབས་ན་ཐུན་མོང་ཞར་ལ་བསྒྲུབ་པ་ཉིད་དོ། །དེ་ནས་
བཟླས་པའི་རིམ་པ་ནི། དང་པོར་ངག་ཏུ་གསལ་བར་བཟླས་པ་དང༌། དེས་ཁམས་འཁྲུག་ཅིང་
དུབ་པ་གྱུར་ན། ཤུ་བུའི་བཟླས་པ་དང་། དེས་ཀྱང་དུབ་པའམ། མ་དུབ་ཀྱང་བསམ་གཏན་
ཐོབ་པར་བྱ་བའི་ཕྱིར་རྩ་སྔགས་སོགས་ཡིད་ཀྱིས་བཟླས་པ་དང༌། དེས་ཀྱང་དུབ་པའམ། མ་
-155-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
དུབ་ཀྱང་དངོས་གྲུབ་མྱུར་བར་བྱ་བའི་ཕྱིར་རྡོ་རྗེའི་བཟླས་པ་དང་། དེ་ལ་བག་ཆགས་འབྱུང་
བའི་ཕྱིར་འགོག་པའི་བཟླས་པ་དང༌། ཐམས་ཅད་དུ་གགས་བསལ་བའམ། བོགས་དབྱུང་བའི་
ཕྱིར་མཉམ་པ་ཉིད་ཀྱི་བཟླས་པ་དང༌། རྣམ་པར་མི་རྟོག་པའི་བཟླས་པ་བྱའོ། །བཟླས་པའི་
ཚད་ནི་གསུམ་སྟེ། མཚན་མ་དང༌། དུས་དང་། གྲངས་ཀྱི་བསྙེན་པའི་ཚད་དོ། །དང་པོ་ནི་ཞལ་
བསྟན། གསུང་གནང་། ཐུགས་གྲུབ་པ་ལ་སོགས་པའོ། །གཉིས་པ་ནི་ལོ་གསུམ་དང་། ལོ་
གཅིག་དང༌། ཟླ་བ་དྲུག་ལ་སོགས་པའོ། །གྲངས་ནི་བྱེ་བ་དང༌། ས་ཡ་དང༌། དྲུག་འབུམ་ལ་
སོགས་པའོ། །སྙེན་པ་བཤད་ཟིན་ཏོ། །
དེ་ནས་སྒྲུབ་པ་ནི། འོག་ནས་འཆད་པར་གྱུར་པའི་རྟེན་ལ་སོགས་པའི་ཁྱད་པར་བཅུ་
དྲུག་དང་ལྡན་པའི་སྒོ་ནས་སྙེན་པའི་སྐབས་སུ་བཤད་པ་ལྟར་གྱི་ལྷ་སོ་སོའི་མངོན་པར་རྟོགས་
པ་རྣམས་སྤྱིའི་ཉི་མ་བདུན་དང༌། ཁྱད་པར་གྱི་ཉི་མ་བཞིར་བཟླས་པའི་དམ་ཚིག་དང་མི་འགལ་
བར་ཉམས་སུ་བླང་བར་བྱ་སྟེ། དེ་ལྟར་ཡང་རྒྱུད་ལས། ཡིད་འོང་དམ་ཚིག་སྙེན་པ་ནི། །ལོགས་
ཀྱི་གནས་རྣམས་སུ་བསྒྲུབ་བྱ། །གང་གིས་ལས་ཀྱི་བྱེ་བྲག་གིས། །དེ་ཡང་ཁ་དོག་སོགས་
མཚོན་བྱ། །གདན་དང་ལྷའི་རྣམ་པ་དང། །སྔགས་{དང་}མེ་ཏོག་ཆོག་བཞིན། །སྔོན་དུ་སྙེན་
པ་ཇི་ལྟའི་དུས། །དེར་ནི་བསྒྲུབ་པར་བྱ་བ་ཡིན། །ཞེས་སོ། །དེ་ནས་སྤོགས་པའི་ཆོ་ག་ནི། དེ་
ལྟར་སྙེན་སྒྲུབ་བྱས་ཀྱང་དངོས་གྲུབ་ཀྱི་མཚན་མ་ཁྱད་པར་ཅན་མ་རྙེད་ཅིང་མཚན་མ་ངན་པར་
གྱུར་ན། ཇི་ལྟར་བཤད་པའི་སྙེན་སྒྲུབ་ལན་གསུམ་གྱི་བར་བསྐྱར་ལ་བྱའོ། །དེ་ལྟར་བྱས་ཀྱང་
མཚན་མ་མ་རྙེད་པའམ། ཅུང་ཟད་རྙེད་ཀྱང་ལས་ལ་སྦྱར་བས་མི་འགྲུབ་ན། ལྷ་སོ་སོའི་མངོན་
པར་རྟོགས་པ་སེམས་པ་གསུམ་བརྩེགས་ཀྱི་བར་བསྒོམས་ནས། སྙིང་ཁའི་ནཱ་དའི་འོད་ཟེར་
ལོངས་སྤྱོད་རྫོགས་པའི་སྐུ་རྣམ་པར་སྣང་མཛད་གངས་ཆེན་མཚོ་ཆེན་པོའི་ཐུགས་ཁར་ཕོག་
པས། དེའི་ཐུགས་རྗེའི་སྨོན་ལམ་རབ་ཏུ་བསད་པར་བྱ་སྟེ། དེའི་ཐུགས་ཁ་ནས་སྒྲུབ་པ་པོ་ལ་
-156-

གསུང་ཐོར་བུའི་སྐོར་ལས། དབང་གི་འཁོར་ལོ་སོགས་བཞུགས། ༩༦༽
ལྷག་པར་གཟིགས་པའི་སངས་རྒྱས་སྤྱན་མ་ཞལ་གསུམ་ཕྱག་དྲུག་མའམ།
ཕྱག་གཉིས་མའི་
སྤྲུལ་པ་ནམ་མཁའ་མཉམ་པ་བཀྱེ་ནས། མི་བསྐྱོད་པ་ལ་སོགས་པའི་རྫོགས་པ་དང་། མ་
རྫོགས་པའི་དེ་བཞིན་གཤེགས་པ་ཐམས་ཅད་དང༌། ཁྱད་པར་རྣལ་འབྱོར་པ་རང་ཉིད་གང་སྒྲུབ་
པའི་ལྷ་དེའི་ལོངས་སྤྱོད་རྫོགས་པ་དང༌། སྤྲུལ་པའི་སྐུ་རྣམས་འདི་སྐད་ཅེས། ཀྱེ་བཅོམ་ལྡན་མི་
སྐྱོད་པ་ལ་སོགས་པའི་དེ་བཞིན་གཤེགས་པ་ཁྱེད་ཐམས་ཅད་རིག་པ་བྱེ་བ་ཁྲག་ཁྲིག་བརྒྱ་སྟོང་
དུ་མ་དང༌། ཐབས་ཅིག་ཏུ་སེམས་ཅན་ཐམས་ཅད་ཀྱི་དོན་བྱ་བ་ལ་རོལ་པ་སྟོན་པར་མཛད་དེ།
ཕྱོགས་བཅུའི་འཇིག་རྟེན་གྱི་ཁམས་མཐས་ཀླས་པར་འདོད་པའི་ཡོན་ཏན་ལྔ་རྣམས་ཀྱིས་རོལ་
ཞིང་དགེས་ལ་ཡོངས་སུ་སྤྱོད་པ་ཡོད་ཀྱང༌། དེ་དག་སྔགས་སྤྱོད་པ་ལ་མངོན་པར་བརྩོན་པ་
རྣམས་ལ། ཀྱེ་མ་འདི་དག་ནི། དེ་བཞིན་གཤེགས་པ་ཐམས་ཅད་སྔགས་ཀྱི་སྤྱོད་པའི་ཚུལ་གྱི་
ཆོས་རྫོགས་པར་གྱུར་ཏེ་:མཉམ་[སྙམ་]ནས། སྤྱན་རས་ཀྱིས་མི་འཚོ་སྟེ། སྔགས་ཀྱི་སྤྱོད་པའི་
ཚུལ་གྱི་ཆོས་དེ་ཁོ་ནར་རྫོགས་པར་གྱུར་ནས་ཏིང་ངེ་འཛིན་གྱི་མངོན་པར་རྫོགས་པར་སངས་
རྒྱས་པ་ཡིན་ནོ་སྙམ་དུ་སྤྱད་ནས་དམིགས་པ་མེད་པ་ལ་བཞག་སྟེ། ཁྱེད་ཀྱི་སྤྱན་རས་ཀྱི་མི་
འཚོའོ། །ཡང་ན་དེ་བཞིན་གཤེགས་པའི་སྔགས་ཀྱི་ཚུལ་གྱི་ཆོས་མ་རྫོགས་པར་གྱུར་ཏེ་སྙམ་
ནས་སྤྱན་གྱིས་མི་མཚོའམ། ཡང་ན་སྔགས་ཀྱི་ཚུལ་གྱི་ཆོས་རྫོགས་ཤིང་ཟད་པར་གྱུར་ཏོ་སྙམ་
ནས། སྐལ་བ་མེད་པའི་དབང་གིས་སྤྱན་གྱིས་མི་མཚོའམ། ཞེས་པས་སྟོང་གསུམ་བགེངས་པ་
ཙམ་གྱི་སྨྲེ་སྔགས་ཀྱི་སྒྲ་དྲག་པོ་བསྒྲགས་ཏེ། མ་རྫོགས་པ་རྣམས་ཁྲེལ་བདའ་ཞིང་དམ་བཅའ་
བ་དྲན་པ་དང༌། རྫོགས་པ་རྣམས་ལ་སྨོན་ལམ་བསད་པར་མཛ